|  |
| --- |
| **ΕΝΔΕΙΚΤΙΚΕΣ ΔΙΑΣΤΑΣΕΙΣ ΤΗΣ ΠΟΙΟΤΙΚΗΣ ΔΙΔΑΣΚΑΛΙΑΣ ΓΙΑ ΠΡΟΩΘΗΣΗ ΤΟΥ ΣΤΟΧΟΥ ΠΑΡΑΓΟΝΤΕΣ:** |
| **Α. Οργάνωση/δόμηση του μαθήματος**   1. Κάνει εισαγωγή - αφόρμηση στο μάθημα. 2. Εξηγεί στους μαθητές με ποιο τρόπο συνδέεται η κάθε δραστηριότητα με την προηγούμενη δραστηριότητα. 3. Συνδέει το μάθημα της ημέρας με τα προηγούμενα μαθήματα. 4. Αναλύει στους μαθητές τη δομή του μαθήματος. 5. Αναπτύσσει το μάθημα πάνω στις ιδέες που προτείνονται από τους μαθητές. 6. Μεταβαίνει ομαλά στις διάφορες δραστηριότητες. 7. Διαβαθμίζει τις δραστηριότητες. 8. Παρέχει επεξηγήσεις στους μαθητές όποτε χρειάζεται. 9. Ανακεφαλαιώνει μαζί με τους μαθητές τα κύρια σημεία διδασκαλίας. |
| **Β.Προσανατολισμός στην επίτευξη των στόχων του μαθήματος**   1. Εξηγεί τους σκοπούς και στόχους του μαθήματος με σαφήνεια. 2. Εξηγεί το πως οι δραστηριότητες εξυπηρετούν τους στόχους του μαθήματος σε διάφορες φάσεις του μαθήματος. 3. Ζητά από τους μαθητές να ανακαλύψουν το λόγο για τον οποίο γίνονται συγκεκριμένες δραστηριότητες του μαθήματος. 4. Προβληματίζει τους μαθητές γύρω από το περιεχόμενο ή τις διαδικασίες του μαθήματος. 5. Διαφοροποιεί τους στόχους σύμφωνα με τις ανάγκες των μαθητών. |
| **Γ. Εφαρμογή/χρήση εμπεδωτικών ασκήσεων**   1. Παρέχει την ευκαιρία στους μαθητές να αξιοποιήσουν έννοιες και δεξιότητες που απέκτησαν είτε κατά τη διάρκεια του μαθήματος, είτε σε προηγούμενα μαθήματα. 2. Οι ασκήσεις εφαρμογής που αναθέτει στους μαθητές είναι πιο απαιτητικές από αυτές που έχουν διδαχθεί. 3. Οι δραστηριότητες που αναθέτει στους μαθητές καταλήγουν σε αποτελέσματα, τα οποία είναι αξιοποιήσιμα από τον/την εκπαιδευτικό, αφού αποτελούν αρχή για νέα μάθηση. 4. Βοηθά τα παιδιά που αντιμετωπίζουν δυσκολίες στις ασκήσεις τους. |
| **Δ. Ανάπτυξη στρατηγικών μάθησης**   1. Δίνει έμφαση στη διαδικασία εύρεσης της απάντησης παρά στην ίδια την απάντηση. 2. Διδάσκει στους μαθητές στρατηγικές μεταγνώσης και επίλυσης προβλήματος 3. Οι μαθητές χρησιμοποιούν αυτόβουλα τους τρόπους ή τις στρατηγικές που τους προσφέρει για την επίλυση παρόμοιων προβλημάτων. 4. Οι στρατηγικές ή οι μέθοδοι επίλυσης προβλημάτων που παρέχει μπορούν να χρησιμοποιηθούν και σε άλλα μαθήματα της ενότητας. 5. Αξιοποιεί τη σκέψη των μαθητών για τον τρόπο επίλυσης κάποιου προβλήματος, για να καταλήξει στη στρατηγική ή μέθοδο επίλυσής του. 6. Όταν οι μαθητές αντιμετωπίζουν κάποιο εμπόδιο ή προβληματισμό, τους παρέχει βοηθητικούς τρόπους ή στρατηγικές για την επίλυσή τους. 7. Ενθαρρύνει τους μαθητές να επεξηγήσουν τη δική τους στρατηγική – τρόπο λύσης. |
| **Ε. Υποβολή και αξιοποίηση ερωτήσεων**   1. Υποβάλλει ερωτήσεις κατά τη διάρκεια του μαθήματος. 2. Αριθμός ερωτήσεων που υποβάλλει εστιάζουν στη διαδικασία εύρεσης της λύση παρά στην ίδια τη λύση. 3. Οι ερωτήσεις έχουν διαβάθμιση όσον αφορά τη δυσκολία τους. 4. Μέσα από ερωτήσεις επιδιώκει να εντοπίσει τις παρανοήσεις των μαθητών. 5. Όταν υποβάλλει μια ερώτηση που δεν είναι κατανοητή, συνηθίζει να την επαναδιατυπώνει ή να την απλοποιεί για να βοηθήσει τους μαθητές να φτάσουν στη σωστή απάντηση. 6. Δίνει ικανοποιητικό χρόνο στους μαθητές να απαντήσουν στις ερωτήσεις του/της. 7. Όταν δίνονται λανθασμένες απαντήσεις, συνηθίζει να παρέχει στους μαθητές υποβοηθητικές νύξεις. 8. Όταν εντοπίσει μέσα από τις λανθασμένες απαντήσεις των μαθητών τις παρανοήσεις τους, προσπαθεί να τις αναιρέσει. 9. Όταν κάποιος μαθητής απαντά λανθασμένα, δίνει το λόγο σε άλλο μαθητή, μέχρι να απαντηθεί η ερώτηση. |
| **ΣΤ. Αξιοποίηση του διδακτικού χρόνου**   1. Αρχίζει και τελειώνει μάθημα στην ώρα του. 2. Προγραμματίζει το χρόνο που πρέπει να αφιερώσει σε κάθε δραστηριότητα στο μάθημα. 3. Κατανέμει ορθά το χρόνο, ούτως ώστε να υλοποιούνται οι διδακτικοί στόχοι που έχει θέσει. 4. Κατά τη διάρκεια του μαθήματος δεν υπάρχει απώλεια διδακτικού χρόνου. 5. Όλοι οι μαθητές εμπλέκονται στο μάθημα. 6. Τηρεί βραχυπρόθεσμο και μακροπρόθεσμο προγραμματισμό της διδασκαλίας του/της (μάθημα - ενότητα) με βάση τους στόχους του ΑΠ. 7. Αφιερώνει χρόνο στις διαφορετικές ομάδες μαθητών. |
| **Ζ. Ανάπτυξη περιβάλλοντος μάθησης**   1. Δίνει την ευκαιρία στους «αδύνατους» μαθητές της τάξης να συναγωνιστούν τους «δυνατούς» μαθητές σε ένα υγιές κλίμα. 2. Η αλληλεπίδραση ανάμεσα στους μαθητές συμβάλλει στην ολοκλήρωση του σκοπού του μαθήματος. 3. Οι μαθητές συνεργάζονται αυτόβουλα κατά τη διάρκεια του μαθήματος. 4. Παροτρύνει τους μαθητές να συνεργάζονται μεταξύ τους. 5. Δίνει την ευκαιρία σε όλους τους μαθητές να συμμετέχουν στο μάθημα και να εκφράζουν την άποψή τους. 6. Το κλίμα της τάξης δίνει την εντύπωση ότι πρόκειται για ένα χώρο που προωθεί τη μάθηση (παιδαγωγικό κλίμα αλληλοσεβασμού και δημοκρατικού διαλόγου). 7. Διαχειρίζεται αποτελεσματικά τα προβλήματα πειθαρχίας και συγκρουσιακές καταστάσεις (τηρώντας με σταθερότητα τον κώδικα συμπεριφοράς που έχει συζητηθεί με όλη την τάξη). |
| **Η. Διοίκηση τάξης**   1. Οργανώνει τα φυσικά στοιχεία της τάξης, ώστε να προάγονται οι διδακτικοί στόχοι. 2. Φροντίζει για τον καθορισμό και την τήρηση κανονισμών. |
| **Θ. Διαφοροποίηση διδασκαλίας**  1. Προσαρμόζει τη διδασκαλία στις ιδιαίτερες ανάγκες του κάθε μαθητή, ώστε να επιτυγχάνεται η συμμετοχή όλων των μαθητών. |
| **Ι. Αξιολόγηση μαθητή**   1. Συγκεντρώνει πληροφορίες για τις ανάγκες των μαθητών. 2. Αξιολογεί συστηματικά την πρόοδο των μαθητών με διάφορους τρόπους. 3. Παρέχει στους μαθητές εξατομικευμένη ανατροφοδότηση. 4. Προσπαθεί με διάφορους τρόπους να εντοπίσει το βαθμό κατανόησης του μαθήματος. 5. Αξιοποιεί τα πορίσματα της αξιολόγησης των μαθητών, για να βελτιώσει τη διδακτική του/της πρακτική. 6. Τηρεί στοιχεία για την πρόοδο των μαθητών και τους ενημερώνει τους για την πρόοδό τους. |